Ο **Γυούλα Γκρόσιτς** (ουγγρική προφορά: ˈɟulɒ ˈɡroʃit͡ʃ) ήταν ένας ούγγρος ποδοσφαιριστής που έπαιξε 86 φορές για την Εθνική ομάδα ποδοσφαίρου της Ουγγαρίας και ήταν μέλος της «Χρυσή Ομάδας» της δεκαετίας του 1950. Θεωρείται ένας από τους μεγαλύτερους τερματοφύλακες όλων των εποχών, ότι ήταν ο πρώτος τερματοφύλακας που έπαιξε ως «sweeper-keeper». Ο Γκρόσιτς ονομάστηκε «Μαύρος Πάνθηρας» (ουγγρικά: Fekete Párduc‎‎), επειδή φορούσε μαύρα ρούχα κατά τη διάρκεια του παιχνιδιού.  Κέρδισε χρυσό μετάλλιο στο ποδόσφαιρο στους Θερινούς Ολυμπιακούς Αγώνες του 1952.

Πρώιμη ζωή
----------

Ο Γυούλα Γκρόσιτς γεννήθηκε στις 4 Φεβρουαρίου 1926 στο Ντόρογκ της Ουγγαρίας. Μεγαλώνοντας, η μητέρα του τον ενθάρρυνε να γίνει ιερέας. Αντίθετα, ο Γκρόσιτς ξεκίνησε την επαγγελματική του ποδοσφαιρική καριέρα στο Ντόρογκ, παίζοντας για την Ντορόγκι Μπάνιας το 1943. Κατά τη διάρκεια του Β' Παγκοσμίου Πολέμου, πολέμησε για λίγο καιρό με τις δυνάμεις του Άξονα και συνελήφθη από τις αμερικανικές δυνάμεις.

Καριέρα
-------

Το 1947, ο Γκρόσιτς έκανε το ντεμπούτο του με την εθνική ομάδα της Ουγγαρίας. Με τον μάλλον κοντό Γκρόσιτς στο τέρμα, η ομάδα ξεκίνησε μια αήττητη σειρά το 1948 που θα διαρκούσε μέχρι το Παγκόσμιο Κύπελλο του 1954. Το 1949, προσπάθησε να αυτομολήσει αλλά τον έπιασαν. Η μυστική υπηρεσία τον κατηγόρησε για κατασκοπεία και προδοσία και τον έβαλε υπό κατ' οίκον κράτηση. Οι κατηγορίες τελικά αποσύρθηκαν λόγω έλλειψης αποδεικτικών στοιχείων, αλλά του Γκρόσιτς του απαγορεύτηκε να παίξει για την εθνική ομάδα για δύο χρόνια. Ωστόσο, μετά από ένα χρόνο επέστρεψε στην εθνική ομάδα.  Μετακόμισε στην Χόνβεντ Βουδαπέστης το 1950.

Το 1952, ο Γκρόσιτς οδήγησε την ομάδα στο χρυσό Ολυμπιακό μετάλλιο.  Το 1953, η Ουγγαρία κέρδισε την Αγγλία σε ένα παιχνίδι που ονομάστηκε «Ο Αγώνας του Αιώνα».  Η Ουγγαρία κέρδισε με σκορ 6–3, και με αυτό το αποτέλεσμα έγινε η πρώτη ομάδα εκτός των Βρετανικών Νήσων που κερδίσει την Αγγλία εντός έδρας.  Επιλέχθηκε ως τερματοφύλακας της ομάδας All Star του Παγκοσμίου Κυπέλλου 1954.

Η Ουγγαρία μπήκε στο Παγκόσμιο Κύπελλο του 1954 με ένα αήττητο σερί τεσσάρων ετών και ως απόλυτο φαβορί. Παρόλα αυτά, η ομάδα έχασε στον τελικό της διοργάνωσης με 3–2 από τη Δυτική Γερμανία, μια ομάδα που νίκησε με 8–3 στη φάση των ομίλων.  Ο Γκρόσιτς επιλέχθηκε ως τερματοφύλακας στην Ομάδα του Τουρνουά.  Μέχρι το 1954, η Ουγγαρία είχε καταγράψει 42 νίκες με τον Γκρόσιτς ως τερματοφύλακα, 7 ισοπαλίες και μόνο αυτή την ήττα. Κατά τη διάρκεια της Ουγγρικής Επανάστασης του 1956, ο Γκρόσιτς και η οικογένειά του εγκατέλειψαν τη χώρα και προσπάθησαν να ξεκινήσουν μια νέα ζωή. Ωστόσο, αναγκάστηκαν να επιστρέψουν. Στη συνέχεια, ο Γκρόσιτς πήρε μεταγραφή στην Ταταμπάνια. 

Η εθνική ομάδα έπεσε σε παρακμή, αλλά προκρίθηκε τόσο στο Μουντιάλ του 1958 και όσο και του 1962 με τον Γκρόσιτς ως τερματοφύλακα.   Όταν το Κομμουνιστικό Υπουργείο Αθλητισμού της Ουγγαρίας απαγόρευσε στον Γκρόσιτς να μεταγραφεί στην Φερεντσβάρος μετά τη σεζόν του 1962, αυτός αποσύρθηκε.   Συνολικά, ο Γκρόσιτς έπαιξε 86 παιχνίδια για την εθνική ομάδα της Ουγγαρίας, ενώ έπαιξε σε 390 αγώνες πρώτης κατηγορίας της Ουγγαρίας.  Το 2011, το ποδοσφαιρικό στάδιο της Ταταμπάνια πήρε το όνομά του.

Στυλ παιχνιδιού
---------------

Ο Γκρόσιτς πιστώνεται ότι ανέπτυξε το στυλ παιχνιδιού «sweeper-keeper», σύμφωνα με το οποίο ο τερματοφύλακας μπορεί να ενεργεί ως επιπλέον αμυντικός όταν χρειάζεται.  Αυτό επέτρεπε επίσης στους συμπαίκτες του να πιέζουν βαθιά στο μισό των αντιπάλων τους, καθώς και η προθυμία του Γκρόσιτς να βγει και να προκαλεί τους αντίπαλους επιθετικούς τους έκανε να χάνουν σουτ μπροστά στο τέρμα.

Μετέπειτα ζωή και θάνατος
-------------------------

Μετά την συνταξιοδότησή του, ο Γκρόσιτς άρχισε να προπονεί. Κατά τη διάρκεια της καριέρας του, κατείχε θέσεις σε πολλές ουγγρικές ομάδες και την εθνική ομάδα του Κουβέιτ. Όταν η Ουγγαρία έγινε δημοκρατία το 1990, ο Γκρόσιτς ανεπιτυχώς έθεσε υποψηφιότητα για το κοινοβούλιο στο πλαίσιο του Ουγγρικού Δημοκρατικού Φόρουμ. 

Το 2008, δόθηκε η ευκαιρία στον Γκρόσις να παίξει για τη Φερεντσβάρος, 46 χρόνια αφότου του απαγορεύτηκε να υπογράψει μαζί τους. Ο 82χρονος Γκρόσιτς πραγματοποίησε το εναρκτήριο λάκτισμα σε φιλικό αγώνα απέναντι στην Σέφιλντ Γιουνάιτεντ. Στη συνέχεια αντικαταστάθηκε ως αλλαγή καθώς το πλήθος χειροκροτούσε όρθιο.  

Ο Γκρόσιτς πέθανε στις 13 Ιουνίου 2014 μετά από καρδιακά και πνευμονικά προβλήματα, σε ηλικία 88 ετών.

Διακρίσεις
----------

**Χόνβεντ Βουδαπέστης**

* Ουγγρικό πρωτάθλημα: 1950, 1952, 1954, 1955

**Ουγγαρία**

* Πρωταθλητές Βαλκανικού Κυπέλλου: 1947
* Ολυμπιακοί Πρωταθλητές: 1952
* Πρωταθλητές Κεντρικής Ευρώπης: 1953
* Επιλαχών Παγκοσμίου Κυπέλλου: 1954

**Ατομικές**

* Καλύτερος Ποδοσφαιριστής της Ουγγρικής Ποδοσφαιρικής Ομοσπονδίας: 1949, 1950
* Παγκόσμιο Κύπελλο: All-Star Ομάδα 1954
* World Soccer World XI: 1960, 1961

Παραπομπές
----------

1. ↑  «Gyula Grosics». *worldfootball.net* (στα Αγγλικά). 13 Ιουνίου 2014. Ανακτήθηκε στις 9 Φεβρουαρίου 2020.
2. ↑  «The 50 Greatest Goalkeepers in History». Bleacher Report. 27 Σεπτεμβρίου 2013. Ανακτήθηκε στις 28 Σεπτεμβρίου 2015.
3. 1 2 3 4 5 6 7  «Hungary's greatest goalkeeper Gyula Grosics dies at 88». IANS. BiharPrabha.com. 13 June 2014.. Ανακτήθηκε στις 13 June 2014.
4. 1 2  «Genius Grosics finds late fulfilment». *FIFA.com* (στα Αγγλικά). Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 9 Φεβρουαρίου 2020.
5. 1 2 3  «Gyula Grosics, innovative goalkeeper of Hungary's Golden Team of 1950s, dies at 88». AP. Fox News. 13 June 2014.. Ανακτήθηκε στις 14 June 2014.
6. 1 2  «Goalkeepers who belied their size». *FIFA.com* (στα Αγγλικά). Αρχειοθετήθηκε από το πρωτότυπο στις 29 Δεκεμβρίου 2019. Ανακτήθηκε στις 9 Φεβρουαρίου 2020.
7. 1 2 3 4 5 6 7  Fazekas, Zoltan (13 June 2014). «'Magical Magyars' goalkeeper Gyula Grosics dies aged 88». *Reuters*.. Ανακτήθηκε στις 14 June 2014.
8. ↑  «Gyula Grosics». *Olympedia*. Ανακτήθηκε στις 5 Νοεμβρίου 2021.
9. ↑  «1954 All-Star Team of the Tournament». Soccermond. Ανακτήθηκε στις 14 Ιουνίου 2014.
10. 1 2  «Blades share Magyar honour». Sheffield United F.C.. 31 March 2008. Αρχειοθετήθηκε από το πρωτότυπο στις 28 April 2008. .
11. ↑  «Why Manuel Neuer was the best player at the 2014 World Cup». The Score. 14 Ιουλίου 2014. Αρχειοθετήθηκε από το πρωτότυπο στις 28 Ιουλίου 2014. Ανακτήθηκε στις 16 Ιουλίου 2014.
12. ↑  "ERIC BATTY’S WORLD XI – THE SIXTIES" Retrieved on 29 November 2015

Εξωτερικοί σύνδεσμοι
--------------------

* Γκιούλα Γκρόσιτς στην ιστοσελίδα National-Football-Teams.com